2004/252/EY: Komission päätös, tehty 10 päivänä maaliskuuta 2004, päätöksen 2001/106/EY muuttamisesta naudan siemennesteen varastointikeskusten osalta (ETA:n kannalta merkityksellinen teksti) (tiedoksiannettu numerolla K(2004) 709)



Virallinen lehti nro L 079 , 17/03/2004 s. 0045 - 0046



Komission päätös, tehty 10 päivänä maaliskuuta 2004, päätöksen 2001/106/EY muuttamisesta naudan siemennesteen varastointikeskusten osalta (tiedoksiannettu numerolla K(2004) 709) (ETA:n kannalta merkityksellinen teksti) (2004/252/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY(1), ja erityisesti sen 5 artiklan 2 kohdan, sekä katsoo seuraavaa: (1) Direktiivin 88/407/ETY, sellaisena kuin se muutettuna neuvoston direktiivillä 2003/43/EY(2), mukaan yhteisön sisäinen naudansukuisten kotieläinten siemennesteen kauppa on sallittu keinosiemennysasemilta tai siemennesteen varastointikeskuksista, jotka näiden sijaintijäsenvaltioiden toimivaltaiset viranomaiset ovat hyväksyneet. Jokaisen jäsenvaltion on toimitettava luettelo keinosiemennysasemista tai siemennesteen varastointikeskuksista toisille jäsenvaltiolle ja komissiolle. (2) Jäsenvaltioiden yhteisön eläinlääkintälainsäädännön eri säännösten mukaisesti hyväksymiä yksikköjä koskevien luettelojen mallista sekä näiden luettelojen toimittamisessa komissiolle sovellettavista säännöistä 24 päivänä tammikuuta 2001 tehdyssä komission päätöksessä 2001/106/EY(3) säädetään siitä, kuinka luettelot keinosiemennysasemista, jotka kukin jäsenvaltio on hyväksynyt alueellaan, on toimitettava komissiolle. Päätöksessä annetaan myös luettelojen mallit. (3) Niiden muutosten huomioonottamiseksi, jotka direktiiviin 88/407/ETY on tehty direktiivillä 2003/43/EY keinosiemennysasemien osalta, päätöksen 2001/106/EY soveltamisalaa olisi laajennettava naudan siemennesteen varastointikeskusten sisällyttämiseksi siihen. (4) Päätös 2001/106/EY olisi muutettava vastaavasti. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 2001/106/EY liitteet I ja II tämän päätöksen liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 10 päivänä maaliskuuta 2004. Komission puolesta David Byrne Komission jäsen (1) EYVL L 194, 22.7.1988, s. 10. Direktiivi sellaisena kuin se on viimeksi muutettuna komission päätöksellä 2004/101/EY (EUVL L 30, 4.2.2004, s 15). (2) EUVL L 143, 11.6.2003, s. 23. (3) EYVL L 39, 9.2.2001, s. 39. Päätös sellaisena kuin se on muutettuna päätöksellä 2002/279/EY (EYVL L 99, 16.4.2002, s. 17). LIITE Muutetaan päätöksen 2001/106/EY liitteet I ja II seuraavasti: 1) Korvataan liitteessä I oleva 2 kohta seuraavasti: "2. Direktiivin 88/407/ETY 5 artiklan 1 kohdan mukaiset keinosiemennysasemat ja siemennesteen varastointikeskukset sekä direktiivin 90/429/ETY 5 artiklan 1 kohdan mukaiset keinosiemennysasemat." 2) Korvataan liitteessä II oleva II jakso seuraavasti: " >PIC FILE= "L_2004079FI.004602.TIF">"